ଚୀନକୁ ଉଚିତ ଉତ୍ତର ଦେବା ପାଇଁ ଭାରତ ରୁଷଠାରୁ ମାଗିଲା ବ୍ରହ୍ମାସ୍ତ୍ର 'ଏସ-୪୦୦', ଜାଣନ୍ତୁ ଏହାର ବିଶେଷତ୍ୱ - Odisha Jagat\nଚୀନକୁ ଉଚିତ ଉତ୍ତର ଦେବା ପାଇଁ ଭାରତ ରୁଷଠାରୁ ମାଗିଲା ବ୍ରହ୍ମାସ୍ତ୍ର 'ଏସ-୪୦୦', ଜାଣନ୍ତୁ ଏହାର ବିଶେଷତ୍ୱ\nରକ୍ଷାମନ୍ତ୍ରୀ ରାଜନାଥ ସିଂହ ବର୍ତ୍ତମାନ ରୁଷ ଗସ୍ତରେ ଯାଇଛନ୍ତି । ଭାରତ-ଚୀନ ସୀମା ବିବାଦ ଓ ୧୫ ଜୁନକୁ ଦୁଇଟି ଦେଶର ସେନା ମଧ୍ୟରେ ହୋଇଥିବା ହୋଇଥିବା ସଂଘର୍ଷରେ ୨୦ ଜଣ ଯବାନ ଶହୀଦକୁ ଲକ୍ଷ୍ୟକରି ରାଜନାଥ ସିଂହଙ୍କ ଏହି ଗସ୍ତକୁ ଗୁରୁତ୍ୱପୂର୍ଣ୍ଣ ବୋଲି କୁହାଯାଉଛି । ରକ୍ଷାମନ୍ତ୍ରୀ ରାଜନାଥ ସିଂହ ରୁଷର ୭୫ତମ ବିକ୍ଟ୍ରି ପରେଡ଼ରେ ଅଂଶଗ୍ରହଣ କରିବେ । ସୂତ୍ରରୁ ଜଣାପଡ଼ିଛି ଯେ, ରାଜନାଥ ସିଂହ ନିଜର ଏହି ଗସ୍ତରେ ରୁଷରୁ ଏଣ୍ଟି ମିସାଇଲ ସିଷ୍ଟମ 'ଏସ-୪୦୦'ର ଖୁବଶୀଘ୍ର ଆପୂର୍ତ୍ତି କରିବା ବିଷୟରେ କହିପାରନ୍ତି । ଭାରତ ଯେତେ ଶୀଘ୍ର ସମ୍ଭବ ଏସ-୪୦୦ ଆସିବାକୁ ଅପେକ୍ଷା କରିଛି ।\nଜଣାଇଦେଉଛୁ ଯେ, ଭାରତ ରୁଷ ସହ ଏହି ଏଣ୍ଟି ମିସାଇଲ ସିଷ୍ଟମ 'ଏସ-୪୦୦'ର ଚୁକ୍ତି ୨୦୧୮ ମସିହାରେ କରିଥିଲା । ଏହା ଦୁନିଆର ସବୁଠାରୁ ଅଗ୍ରଣୀ ଏଣ୍ଟି ମିସାଇଲ ସିଷ୍ଟମ ବୋଲି ଧରାଯାଏ । ଭାରତ ରୁଷରୁ ୫ ଅର୍ବ ଡଲାର ଅର୍ଥାତ ୪୦,୦୦୦ କୋଟି ଟଙ୍କାର ଚୁକ୍ତି କରିଥିଲା । ଆସନ୍ତୁ ଜାଣିବା, ଏହି ସିଷ୍ଟମରେ ବିଶେଷ କଣ ରହିଛି....\n୨୦୧୮ ମସିହାରେ ଭାରତ ସହ ଚୁକ୍ତି ପରେ ରୁଷ 'ଏସ-୪୦୦'ର ନିର୍ମାଣ କାର୍ଯ୍ୟ ଆରମ୍ଭ କରିଦେଇଥିଲା । ଚୁକ୍ତି ଅନୁଯାୟୀ ଭାରତକୁ ଏହି ମିସାଇଲ ୨୦୨୫ ପର୍ଯ୍ୟନ୍ତ ସମର୍ପଣ କରି ଦିଆଯିବ । ଚୁକ୍ତିରେ ଏହା ମଧ୍ୟ କୁହାଯାଇଛି ଯେ, ଭାରତକୁ ଏଣ୍ଟି ମିସାଇଲ ପ୍ରତିରକ୍ଷା ବିଭାଗର ପ୍ରଥମ ପର୍ଯ୍ୟାୟରେ ଆସନ୍ତା ବର୍ଷ ଅର୍ଥାତ ୨୦୨୧ ପର୍ଯ୍ୟନ୍ତ ମିଳିଯିବ, କିନ୍ତୁ ଚୀନର ସୀମା ବିବାଦକୁ ଲକ୍ଷ୍ୟ କରି ଭାରତ ଖୁବଶୀଘ୍ର ଏହାର ବିତରଣ ଚାହେଁ ।\n୪୦୦ କିଲୋମିଟର ମଧ୍ୟରେ ଆସିବାକୁ ଥିବା ସମସ୍ତ ଶତ୍ରୁ ହେବେ ସମାପ୍ତ\nଏହି ପ୍ରତିରକ୍ଷା ପ୍ରଣାଳୀର ବିଶେଷତ୍ୱ ହେଉଛି ୪୦୦ କିଲୋମିଟର ମଧ୍ୟରେ ଆସୁଥିବା ସମସ୍ତ ଶତ୍ରୁକୁ ଏହା ସମାପ୍ତ କରିଦିଏ । ଆପଣଙ୍କ ସୂଚନା ପାଇଁ ଜଣାଇଦେଉଛୁ ଯେ, ରୁଷ ନିଜ ରକ୍ଷା ପାଇଁ ଏହାର ବ୍ୟବହାର ୨୦୦୭ ଠାରୁ କରୁଅଛି । ଅନ୍ୟସ୍ଥଳେ ଚୀନ ଏହି ପ୍ରଣାଳୀକୁ ୨୦୧୪ ମସିହାରେ ଗର୍ଭରମେଣ୍ଟ ତୁ ଗଭରମେଣ୍ଟ ଚୁକ୍ତି ଅନୁଯାୟୀ କିଣିଥିଲା ।\nବାସ୍ତବରେ, ଏସ-୪୦୦ ଏଣ୍ଟି ମିସାଇଲ ପ୍ରତିରକ୍ଷା ପ୍ରଣାଳୀ ଏସ-୩୦୦ ର ଉନ୍ନତ ସଂସ୍କରଣ ଅଟେ । ଏହି ପ୍ରଣାଳୀ ଖୁବଶୀଘ୍ର ଭାରତରେ ସାମିଲ ହେବାକୁ ଯାଉଛି । କୁହାଯାଉଛି ଯେ, ଏହା ସାମିଲ ହେବା ପରେ ଭାରତୀୟ ସେନାର ଶକ୍ତି ଦୁଇଗୁଣ ହୋଇଯିବ । ଏସ-୪୦୦ ମିସାଇଲ ପ୍ରଣାଳୀ ଖୁବ ଶକ୍ତିଶାଳୀ ଅଟେ । ଏଥିରେ ଏତିକି କ୍ଷମତା ରହିଛି ଯେ, ଏହା ପଞ୍ଚମ ପିଢ଼ିର ଯୁଦ୍ଧ ବିମାନକୁ ସମାପ୍ତ କରିବାର କ୍ଷମତା ମଧ୍ୟ ରଖିଛି ।\n୪୦୦ କିଲୋମିଟର ମଧ୍ୟରେ ସକ୍ରିୟ ରହୁଥିବା ଏହି ମିସାଇଲ ପ୍ରଣାଳୀ ଭାରତୀୟ ସେନାରେ ସାମିଲ ହେବା ପରେ ଭାରତୀୟ ସେନାକୁ ବହୁତ ସାହାଯ୍ୟ ମିଳିବ । ଏହା ୪୦୦ କିଲୋମିଟର ଦୂରତା ମଧ୍ୟରେ ଆସୁଥିବା ଶତ୍ରୁ ମାନଙ୍କୁ ତୁରନ୍ତ ଶେଷ କରିବାର କ୍ଷମତା ରଖିଛି । ଏଥିରୁ ଶତ୍ରୁ ମାନଙ୍କ ଯୁଦ୍ଧ ବିମାନ ହେଉ, ଦ୍ରୋନ ହେଉ କିମ୍ବା ମିସାଇଲ ହେଉ, ଏସ-୪୦୦ ଏଣ୍ଟି ମିସାଇଲ ପ୍ରତିରକ୍ଷା ପ୍ରଣାଳୀ ନଜରରେ ଯଦି କେହି ଆସିଯିବେ, ତେବେ ଏହା ତାକୁ ସେହି ସ୍ଥାନରେ ହିଁ ସମାପ୍ତ କରିଦେବ ।\nଶତ୍ରୁ ମାନଙ୍କୁ କରିପାରେ ତୁରନ୍ତ ଟ୍ରେସ\nଏସ-୪୦୦ ପ୍ରଣାଳୀ ଖୁବ ଅତ୍ୟାଧୁନିକ ଯନ୍ତ୍ରପାତି ଅଟେ । ଏହା ସିଧାସଳଖ ସେଟେଲାଇଟ ସହ ସଂଯୋଗ ହୋଇଥାଏ ଓ ନିଜ ଶତ୍ରୁକୁ ତୁରନ୍ତ ଟ୍ରେସ କରିପାରେ । ଏହି ପ୍ରଣାଳୀର ଏକ ବଡ଼ ବିଶେଷତ୍ୱ ଏହିକିଯେ, ଏହା ଶତ୍ରୁର ବିମାନ ଏବଂ ମିସାଇଲକୁ ବାୟୁରେ ହିଁ ସମାପ୍ତ କରିପାରେ ।\nଏସ-୪୦୦ ଏଣ୍ଟି ମିସାଇଲ ପ୍ରତିରକ୍ଷା ପ୍ରଣାଳୀର ଅତ୍ୟାଧୁନିକ ସାମଗ୍ରୀ ୧୦୦ ରୁ ୩୦୦ ଲକ୍ଷ୍ୟ ଟାରଗେଟକୁ ଏକା ସାଙ୍ଗରେ ଟ୍ରାକ କରିପାରେ । ଏଥିରେ ସଂଯୋଗ ହୋଇଥିବା ମିସାଇଲ ୩୦ କିମି ଉଚ୍ଚତା ଓ ୪୦୦ କିଲୋମିଟର ଦୂରତାରେ ସ୍ଥିତ ଲକ୍ଷ୍ୟକୁ ସିଧାସଳଖ ଭେଦ କରିପାରେ । ଏହାର ଏକ ବିଶେଷ କଥା ଏହିକିଯେ, ଏହା ଏକା ସାଙ୍ଗରେ ୩୬ ଜଣଙ୍କୁ ସମାପ୍ତ କରିପାରେ । ଏହା ବ୍ୟତୀତ ଏହି ପ୍ରଣାଳୀରେ ୧୨ଟି ଲଞ୍ଚର ମଧ୍ୟ ମହଜୁଦ ରହିଛି ।\nPrevious ଉଜ୍ବଳା ଯୋଜନା ସହ ଜଡ଼ିତ ଗ୍ରାହକମାନଙ୍କ ପାଇଁ ବଡ଼ ଖବର ! ମାଗଣାରେ ଉପଲବ୍ଧ ହେଉଛି ଏଲପିଜି ସିଲିଣ୍ଡର ! ଜାଣନ୍ତୁ କଣ ଅଟେ ଏହି ଯୋଜନା...\nNext ହିରୋଇନ ନୁହେଁ ବରଂ ନିଜର ଏକ ଫ୍ୟାନ୍ସ ସହିତ ବିଜୟ ଜୋସେଫ କରିଛନ୍ତି ବିବାହ ! ବହୁତ ସୁନ୍ଦର ଅଟେ ପ୍ରେମ କାହାଣୀ !
